Новая ўлада па магчымасці імкнулася задаволіць сацыяльныя інтарэсы працоўных мас. Усталёўваўся працоўны кантроль за дзейнасцю ўсіх прадпрыемстваў. На аснове Дэкрэта аб зямлі былі канфіскаваны панскія маёнткі і зямля раздадзена сялянам, што дало ім магчымасць на 33% павялічыць сваё землекарыстанне. Размеркаваннем зямель займаліся зямельныя аддзелы Саветаў. У краіне ўводзіўся 8-гадзінны рабочы дзень, страхаванне рабочых, наладжвалася бясплатнае медыцынскае абслугоўванне. Было ўведзена бясплатнае навучанне, ліквідоўвалася непісьменнасць.